पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब प्रदेश व्यापार मंडल के प्रांतीय चेयरमैन व पंजाब स्वर्णकार संघ के प्रदेश प्रधान करतार सिंह जोड़ा ने लॉकडाउन के दौरान दुकानदारों के लिए अपनी दुकानें खोलने के लिए समय फिक्स करने की मांग उठाई है। उन्होंने इस संबंध में मुख्यमंत्री कैप्टन अमरिंदर सिंह व वित्तमंत्री मनप्रीत सिंह बादल व एडीशनल चीफ सेक्रेटरी व डीजीपी पंजाब को ईमेल और रजिस्टर्ड पत्र प्रेषित किए हैं। जोड़ा का कहना है कि कोविड 19 से बचाव के लिए किए लॉकडाउन के कारण दुकान, व्यापारियों का कारोबार चौपट हो गया है।
उन्होंने कहा कि छोटे दुकानदार व लाखों मुलाजिमों को भुखमरी से बचाने के लिए हर तरह के काम की दुकानें खोलने का समय फिक्स करना चाहिए। मुख्यमंत्री के निर्देशानुसार पंजाब में कुछ दुकानदारों को राहत दी जा रही है जबकि अन्य हर किस्म की दुकानदारों के कारोबार बिलकुल बंद करवा दिए गए हैं जिस कारण छोटे दुकानदार व लाखों मुलाजिम कोरोना की मार के साथ-साथ भुखमरी से भी मारे जाएंगे। उन्होंने मांग उठाई कि हर किस्म की दुकानदार, व्यापारियों को सोशल डिस्टेंसिंग, सेनेटाइजेशन, मास्क का प्रयोग, दुकानों के दरवाजे खुले रखने, एग्जास्ट फैन चलाने के के लिए पाबंद किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn